Správa Komisie o činnosti výborov počas roka 2007 {SEC(2008) 3018} /* KOM/2008/0844 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.12.2008 KOM(2008) 844 v konečnom znení SPRÁVA KOMISIE O ČINNOSTI VÝBOROV POČAS ROKA 2007 {SEC(2008) 3018} SPRÁVA KOMISIE O ČINNOSTI VÝBOROV POČAS ROKA 2007 V súlade s článkom 7 ods. 4 rozhodnutia Rady 1999/468/ES z 28. júna 1999 Komisia týmto predkladá výročnú správu o činnosti výborov počas roka 2007. Správa obsahuje všeobecné poznámky k vývoju systému komitológie, prehľad činnosti výborov a prílohu s podrobnou štatistikou týkajúcou sa jednotlivých výborov, utriedenú podľa jednotlivých príslušných útvarov Komisie[1]. V prílohe sa nachádzajú aj pripomienky k zmenám v počte výborov a k mimoriadnym udalostiam týkajúcim sa osobitných navrhovaných opatrení, ako sú napríklad nepriaznivé stanoviská a postúpenia veci Rade. 1. VšEOBECNÉ POZNÁMKY K VÝVOJU SYSTÉMU KOMITOLÓGIE 1.1. Výkon reformy komitologických postupov (rozhodnutie Rady 2006/512/ES, ktorým sa mení a dopĺňa rozhodnutie Rady 1999/468/ES) 1.1.1. Zosúladenie Zosúladenie existujúcich základných právnych aktov s novými komitologickými postupmi je známa vec, ktorá sa už vykonávala pri rozhodnutí Rady 1999/468/ES. Štyri zosúlaďujúce či tzv. prispôsobujúce nariadenia prijaté v roku 2003[2] zmenili a doplnili všetky existujúce základné právne akty jeden po druhom, avšak len ich komitologické postupy bez akýchkoľvek ďalších zmien, čo do ich podstaty. V tom čase spočívalo zosúladenie v odstránení variantov pre jednotlivé postupy (riadiaci, regulačný a ochranný). V dôsledku toho boli zmeny iba automatické, čo uľahčovalo schvaľovanie zo strany zákonodarcu. Kritériá stanovené v regulačnom postupe s kontrolou (PRAC) zavedenom rozhodnutím Rady 2006/512/ES sú naopak záväzné. Znamená to, že vždy, keď platia dané podmienky, musí sa uplatniť regulačný postup s kontrolou. Inak je prijatý základný právny akt protiprávny. Z tohto dôvodu sa musí každý prípad preskúmať osobitne, aby sa mohlo rozhodnúť, či sú splnené podmienky na uplatnenie nového postupu. Európsky parlament, Rada a Komisia sa v spoločnom vyhlásení[3] dohodli na zozname základných právnych aktov, ktoré sa musia urýchlene zosúladiť s regulačným postupom s kontrolou. Príslušných 26 návrhov na prednostné zosúladenie Komisia prijala 22. decembra 2006. Všetky ostatné základné právne akty prijaté v rámci spolurozhodovacieho postupu, ktoré nie sú uvedené v spoločnom vyhlásení z júla 2006, sa musia zosúladiť tiež. Komisia sa zaviazala preskúmať všetky existujúce právne akty a v prípade potreby vypracovať príslušné návrhy na ich zosúladenie do konca roka 2007. Vzhľadom na počet aktov, ktorých sa to týka, skúmanie sa začalo vykonávať v januári 2007. Celkovo bolo určených 225 aktov, ktoré je potrebné zosúladiť . S cieľom vyhnúť sa fragmentárnemu prístupu k riešeniu tejto otázky, ktorý by bol pri počte približne 200 skúmaných aktov nemysliteľný a viedol by k veľkej nekonzistentnosti, sa Komisia rozhodla predložiť namiesto 200 samostatných návrhov „ hromadné návrhy “. Malo by to EP a Rade pomôcť rozanalyzovať jednotlivé prípady komplexnejším a konzistentnejším spôsobom. Komisia v uvedenom zmysle prijala: - dňa 23. novembra 2007 oznámenie EP a Rade, v ktorom je vysvetlený účel tohto všeobecného zosúlaďovania, ako aj spôsob, ako ho vykonať. V tomto oznámení sú vymenované všetky základné právne akty, ktorých sa týka všeobecné zosúlaďovanie, - takisto 23. novembra 2007 prvý „hromadný návrh“ , ktorý zahŕňa 59 základných právnych aktov, - dňa 19. decembra 2007 ďalšie dva „hromadné návrhy“ , z čoho jeden zahŕňa 47 základných právnych aktov a druhý sa týka štyroch základných právnych aktov prijatých v rámci uplatňovania hlavy IV tretej časti Zmluvy o založení Európskeho spoločenstva s cieľom zohľadniť osobitné ustanovenia v tejto oblasti vzťahujúce sa na Dánsko, Spojené kráľovstvo a Írsko, - štvrtý a posledný „hromadný“ návrh (týkajúci sa 46 právnych aktov), prijatý vo februári 2008. 1.1.2. Revízia dvojstrannej dohody Dvojstranná dohoda z októbra 2000 (Komisia/Európsky parlament) o postupoch pri vykonávaní rozhodnutia o komitológii sa musela podrobiť revízii, aby sa zosúladila s vyhlásením o transparentnosti/aktualizovaným registrom a s novým regulačným postupom s kontrolou, a pokiaľ možno, aby sa zjednodušili súčasné úpravy. Rokovania sa uskutočnili v roku 2007 a na väčšinu nedoriešených záležitostí boli promptne nájdené kompromisné riešenia. Počas prvej polovice roka 2008 mali obe inštitúcie oficiálne potvrdiť výsledky rokovaní. Zrevidovaná dohoda mala nadobudnúť účinnosť 3. júna 2008. 1.1.3. Komitológia a transparentnosť: register a archív dokumentov komitológie Vo vyhlásení týkajúcom sa článku 7 ods. 3 rozhodnutia Rady 1999/468/ES (vyhlásenie o transparentnosti)[4] sa Komisia zaviazala skvalitniť komitologický register s cieľom pomôcť Európskemu parlamentu lepšie sledovať rozličné etapy a harmonogram každého komitologického postupu a rozlišovať medzi rozličnými typmi doručených dokumentov. Z tohto dôvodu, ako sprievodné opatrenie k reforme rozhodnutia Rady 1999/468/ES, Komisia vyvinula nový, značne vylepšený komitologický register, aby tak Európskemu parlamentu a širokej verejnosti umožnila transparentnejší a koherentnejší prístup k dokumentom a k ďalším dôležitým informáciám. Nový register bol uvedený do prevádzky 1. apríla 2008[5]. 1.2. Vývoj judikatúry V rozsudku z 13. septembra 2007 (vec C-443/05, Common Market Fertilizers SA) Súdny dvor potvrdil judikatúru „Forest Focus“(pozri zhrnutie veci C-122/04, rozsudok z 23. februára 2006, správa za rok 2006). Súdny dvor zdôraznil, že zo znenia článku 2 rozhodnutia o komitológii je jasné, že kritériá pre výber komitologického postupu nie sú záväznej povahy, čo vyslovene potvrdzuje aj piate odôvodnenie v preambule tohto rozhodnutia. Bez toho, aby bola dotknutá možnosť zvolenia konzultačného postupu, opatrenia všeobecnej pôsobnosti môžu preto spadať buď pod písm. a), alebo pod písm. b) článku 2 rozhodnutia o komitológii. Môže sa na ne vzťahovať riadiaci postup, ak sú úzko spojené s opatreniami s individuálnou pôsobnosťou a začlenené do rámca dostatočne rozvinutého samotným základným nástrojom. A znova bez toho, aby bola dotknutá možnosť zvolenia konzultačného postupu, opatrenia s individuálnou pôsobnosťou môžu naopak spadať len pod písm. a) článku 2 rozhodnutia o komitológii. Pokiaľ ide o túto vec, z odkazu na komitologický postup v článku 239 Colného kódexu vyplýva použitie regulačného postupu, ktorý sa uplatňuje na opatrenia všeobecnej pôsobnosti. Súdny dvor uviedol, že článok 239 Colného kódexu neukladá Komisii povinnosť použiť určitý konkrétny postup pri prijímaní individuálnych rozhodnutí – v tejto veci pri riešení žiadostí o vrátenie alebo odpustenie cla. Takže odvolávajúci sa (Common Market Fertilizers SA) sa mýlil, keď napadol legitímnosť individuálnych rozhodnutí prijatých Komisiou bez použitia určitého konkrétneho komitologického postupu. Rozsudkom z 23. októbra 2007 (C-403/5, „Philippines Border Management Project“) Súdny dvor zrušil rozhodnutie Komisie o schválení projektu týkajúceho sa bezpečnosti hraníc Filipínskej republiky, ktorý sa mal financovať z položky 19 10 02 všeobecného rozpočtu Európskych spoločenstiev. Súdny dvor rozhodol, že keďže napadnuté rozhodnutie sleduje cieľ v oblasti boja proti terorizmu a medzinárodnému zločinu, ktorý prekračuje rámec rozvojovej spolupráce sledovaný nariadením č. 443/92, Komisia prekročila výkonné právomoci, ktoré jej zverila Rada v článku 15 uvedeného nariadenia. 2. PREHĽAD ČINNOSTI 2.1 Počet výborov Je dôležité rozlišovať medzi výbormi komitológie na jednej strane a inými subjektmi, najmä „expertnými skupinami“ vytvorenými samotnou Komisiou, na druhej strane. Expertné skupiny sa zaoberajú prípravou a vykonávaním politiky, zatiaľ čo výbory komitológie sa zúčastňujú na procese vykonávania právnych aktov. Táto správa sa zaoberá výlučne výbormi komitológie. Počet výborov komitológie k 31. decembru 2007 sa uvádza podľa jednotlivých oblastí činnosti (pozri tabuľku I ). Pre porovnanie sa uvádzajú aj údaje za predchádzajúci rok (stav k 31. decembru 2006). TABUĽKA I – Celkový počet výborov Oblasť politiky | 2006 | 2007 | Podnikanie a priemysel (ENTR) | 33 | 33 | Zamestnanosť, sociálne záležitosti a rovnaké príležitosti (EMPL) | 8 | 4 | Poľnohospodárstvo a rozvoj vidieka (AGRI) | 30 | 31 | Doprava a energetika (TREN) | 36 | 35 | Životné prostredie (ENV) | 35 | 35 | Výskum (RTD) | 3 | 5 | Informačná spoločnosť a médiá (INFSO) | 12 | 9 | Rybné hospodárstvo a námorné záležitosti (MARE) | 4 | 4 | Vnútorný trh (MARKT) | 13 | 13 | Regionálna politika (REGIO) | 3 | 1 | Dane a colná únia (TAXUD) | 10 | 11 | Vzdelávanie a kultúra (EAC) | 12 | 6 | Zdravie a ochrana spotrebiteľa (SANCO) | 16 | 17 | Spravodlivosť, sloboda a bezpečnosť (JLS) | 15 | 21 | Vonkajšie vzťahy (RELEX) | 4 | 3 | Obchod (TRADE) | 12 | 12 | Rozšírenie (ELARG) | 4 | 3 | EuropeAid (AIDCO) | 15 | 9 | Humanitárna pomoc (ECHO) | 1 | 1 | Štatistický úrad (ESTAT) | 8 | 9 | Rozpočet (BUDG) | 2 | 2 | Úrad pre boj proti podvodom (OLAF) | 1 | 1 | Informačné technológie (DIGIT) | 0 | 1 | SPOLU | 277 | 264 | 2.2 Počet stanovísk a vykonávacích opatrení Ako v predchádzajúcich správach aj v tejto správe sa uvádzajú celkové počty formálnych stanovísk predložených výbormi a následných vykonávacích opatrení (t. j. právnych aktov alebo administratívnych a finančných rozhodnutí) prijatých Komisiou. Tieto počty predstavujú konkrétny „výstup“ výborov (pozri tabuľku II ). Celkový počet stanovísk predložených výbormi v roku 2007 bol 2 613 (v porovnaní s 2 933 v roku 2006); počet vykonávacích opatrení prijatých Komisiou bol 2 522 (v porovnaní s 2 862 v roku 2006). TABUĽKA II – Počet stanovísk a vykonávacích opatrení (2007) Stanoviská | Vykonávacie opatrenia | Stanoviská | Vykonávacie opatrenia | ENTR | 292 | 269 | SANCO | 343 | 331 | EMPL | 14 | 14 | JLS | 27 | 23 | AGRI | 963 | 963 | RELEX | 4 | 4 | TREN | 41 | 39 | TRADE | 10 | 8 | ENV | 65 | 62 | ELARG | 86 | 83 | RTD | 57 | 57 | AIDCO | 388 | 388 | INFSO | 37 | 36 | ECHO | 37 | 37 | MARE | 30 | 29 | ESTAT | 29 | 18 | MARKT | 11 | 8 | BUDG | 3 | 3 | REGIO | 13 | 13 | OLAF | 0 | 0 | TAXUD | 74 | 63 | DIGIT | 2 | 1 | EAC | 87 | 73 | Veľký počet vykonávacích opatrení prijatých v určitých oblastiach politiky – Poľnohospodárstvo (963), EuropeAid (388), Zdravie a ochrana spotrebiteľa (331), Podnikanie (269), Výskum (57) a Informačná spoločnosť (36) – takisto odráža intenzitu činnosti prenesenej v týchto oblastiach na Komisiu prostredníctvom komitologických postupov[6]. V porovnaní s predchádzajúcim rokom nastal pokles v oblastiach Poľnohospodárstvo (963 vykonávacích opatrení v roku 2007 v porovnaní s 1 576 v roku 2006) a Výskum (57 vykonávacích opatrení v roku 2007 v porovnaní s 212 v roku 2006). [1] Príloha sa predkladá ako osobitný pracovný dokument útvarov Komisie. [2] Nariadenie Rady (ES) č. 806/2003 zo 14. apríla 2003, nariadenie Rady (ES) č. 807/2003 zo 14. apríla 2003, nariadenie Rady (ES) č. 1105/2003 z 26. mája 2003 a nariadenie Európskeho parlamentu a Rady (ES) č. 1882/2003 z 29. septembra 2003. [3] Ú. v. EÚ C 255, 21.10.2006, s. 1. [4] Ú. v. EÚ C 171, 22.7.2006, s. 21. [5] http://ec.europa.eu/transparency/regcomitology/index_en.htm. [6] Treba poznamenať, že samotný počet opatrení prijatých ako takých neodráža politický, hospodársky ani finančný význam prijatých rozhodnutí.